Pusté Sady

Pusté Sady sú obec na Slovensku v okrese Galanta. Cez obec preteká potok Jarčie. V roku 2024 mal obec 601 obyvateľov.

V obci sa nachádza baroková socha svätého Jána Nepomuckého, Kaplnka Obetovania Panny Márie a Kostol Krista Kráľa z roku 1970 (rekonštruovaný v roku 2008). Obec ako filiálka prislúcha k farnosti Pata.

 Polohopis 
Obec Pusté Sady leží na Podunajskej nížine na juhozápadnom okraji Nitrianskej pahorkatiny v doline potoka Jarčie. Leží v severnej časti okresu Galanta, je súčasťou Trnavského vyššieho územného celku. 

Obec sa nachádza východne od mesta Sereď, v blízkosti štvorprúdovej rýchlostnej komunikácie R1 (E58) TrnavaNitra.

Obec je cestnou komunikáciou III/1313 prepojená s obcami Pata a Zemianske Sady, poľnou cestou aj s obcou Báb.

Nadmorská výška v obci dosahuje 140 m n m. v strede obce, od 19 do 174 m n m. v chotári. Chotár je odlesnená sprašová pahorkatina, prevažujú v ňom černozeme, v doline lužné pôdy.

 Dejiny 
Obec sa prvýkrát spomína v roku 1156 pod názvom Kurt, v roku 1352 sa uvádza pod názvom Kyurth ako obec kráľovských trubačov. V minulosti sa obec spomínala v podobe Puszta Kurt (1773), alebo Pusta Kerť (1920), no od roku 1948 má názov Pusté Sady. Spočiatku patrila obec hradu Šintava, v 16. storočí ju vlastnili rodiny Turzovcov a Ilešháziovcov. V roku 1598 vyplienili a vypálili obec Turci a Valóni.

V obci bola aj stará fara a kostol, ktoré zanikli za reformácie. Od roku 1642 sa obec stala majetkom Esterháziovcov.  V16. a 17. storočí v nej žili aj príslušníci zemepanských rodov Chiézy, Thúry a Henezy a v 18. a 19. storočí rodov Záhy, Esterházy a Andrássy. 

Väčšina obyvateľov obce sa v minulosti zaoberala poľnohospodárstvom a vinohradníctvom. Pre hospodárske pomery obce je dôležitý rok 1910, keď bolo založené úverné družstvo, ktoré pomáhalo obyvateľom.

V minulosti bola obec filiálkou farnosti Báb, od roku 1969 je filiálkou farnosti Pata.

 Moderné dejiny 

Do 31. decembra 1990 obec Pusté Sady patrila pod MNV Zemianske Sady. Od 1. januára 1991 je samostatná s vlastným obecným úradom. Voľby do samosprávy obce sa uskutočnili v dňoch 23. a 24. novembra 1990. Za starostu bol zvolený Michal Hájnik.

V roku 1991 prebehlo sčítanie ľudu. Obec mala 615 obyvateľov. V tomto roku sa obec stala členom ZMOS-u. Acocons Nitra spracovala pre obec kompletnú dokumentáciu katastra.

V roku 1992 sa začali prípravné práce pre výstavbu skládky tuhých komunálnych odpadov v katastrálnom území obce Pusté Sady (zisťovanie majiteľov pozemkov pre skládku). Začali sa práce pre výstavbu plynofikácie obce (zameranie, polohopisné projekty). 

V roku 1993 sa začala výstavba skládky TKO Pusté Sady firmou Vodomont Šaľa.

V roku 1994 prijalo združenie miest a obcí obvodu Sereď spoločníka pre výstavbu skládky TKO Lobe Slovakia. Stalo sa tak pre nedostatok finančných prostriedkov. Úrad práce v Seredi evidoval 18 obyvateľov obce ako uchádzačov o zamestnanie. Rekonštrukcia vodovodu Pata – Pusté Sady bola ukončená. Bola vykonaná oprava Základnej školy, materskej školy, kaplnky, prístrešku pri márnici, betónovej cesty na cintorín, fasády kultúrneho domu.

V roku 1995 sa uskutočnila príprava na budovanie kanalizácie a čističky odpadových vôd. 

V roku 1996 sa začali prípravy na nový obvod (zameranie a projektová dokumentácia).

V roku 1997 poľovné združenie Hrabina dalo spracovať poľovný revír obce Pusté Sady.

V roku 1998 Slovenské telekomunikácie vykonali výmenu kábla do ústredne v Zemianskych Sadoch a tým sa zvýšila kapacita telefónnej ústredne. 

V roku 1999 pokračovali prípravné práce pre výstavbu MK Záhumnice, kde bude 18 stavebných pozemkov o výmere 8 árov.

V roku 2000 sa obec prihlásil do programu „Obnova dediny na Slovensku.“

V roku 2001 Ministerstvo poľnohospodárstva SR vydalo metodický pokyn pre postup rozširovania hranice zastavaného územia obce.

V roku 2002 Okresný úrad v Galante odbor životného prostredia vydal stavebné povolenie na stavbu MK Záhumnice. Ministerstvo Životného prostredia  poskytlo 2 500 000 korún na výstavbu Čističky odpadových vôd. Fond národného majetku vrátil 3 335 000 korún za plynofikáciu obce. Začala sa výstavba čističky odpadových vôd. Prebehlo sčítanie ľudu, domov a bytov. Obec mala 603 obyvateľov.

 Obyvateľstvo 
Väčšina obyvateľov je slovenskej národnosti. 

Náboženské zloženie obyvateľstva

 rímski katolíci90,38 %
 bez vyznania7,30 %
 protestanti (hl. evanjelici a. v.)1,82 %
 nezistené0,50 %

Počet obyvateľov k 31. decembru 2004: spolu 622 (muži 316; ženy 306):
 predproduktívny vek (014) spolu 103 
 produktívny vek (1554) ženy 162 
 produktívny vek (1559) muži 216 
 poproduktívny vek (55+Ž, 60+M) spolu 141

Celkový prírastok (úbytok) obyv. spolu -2 (muži -1; ženy -1)

Počet obyvateľov k 31. decembru 2006 spolu 625 (muži 321; ženy 304)
 predproduktívny vek (014) spolu 99
 produktívny vek (1554) ženy 163
 produktívny vek (1559) muži 217
 poproduktívny vek (55+Ž, 60+M) spolu 146

Celkový prírastok (úbytok) obyv. spolu - 2 (muži 0; ženy -2)

Počet obyvateľov k 31. decembru 2009: spolu 617 (muži 319; ženy 298):
 predproduktívny vek (014) spolu 90 
 produktívny vek (1554) ženy 160 
 produktívny vek (1559) muži 219 
 poproduktívny vek (55+Ž, 60+M) spolu 148

Celkový prírastok (úbytok) obyv. spolu 1 (muži -1; ženy 2)

 Kultúra a zaujímavosti 
 Pamiatky 
 Socha svätého Jána Nepomuckého, baroková kamenná socha z roku 1776.

 Kaplnka Obetovania Panny Márie, jednoduchá jednopriestorová stavba s polygonálnym záverom a predstvanou vežou, z roku 1857. Kaplnka má hladké fasády a pravouhlo ukončené okná. Veža je predstavaná pred priečelie s prelamovanou rímsou, je ukončená ihlancovou helmicou. Nachádzajú sa tu zvony z roku 1872 od Viliama Fischera z Trnavy a z roku 1926 od rovnakej firmy. 

 Občianska a technická vybavenosť 
 Rímskokatolícky Kostol Krista Kráľa z roku 1970
 Predajňa potravinárskeho tovaru
 Pohostinské odbytové stredisko
 Skládka komunálneho odpadu
 Knižnica
 Futbalové ihriskoTJ Družstevník Pusté Sady
 Verejný vodovod
 Rozvodná sieť plynu
 Základná škola
 Materská škola
 Kultúrny dom
 Dom smútku

 Šport 
Po športovej stránke má obec vlastné futbalové ihrisko, aj šatne pre športovcov. 

 Referencie 

 Iné projekty 

 Externé odkazy 

 Kronika obce (do 1950)
 Kronika obce (od 1950)


Kategória:Obce okresu Galanta
Kategória:Okres Galanta